
Valsts kancelejas
iepirkums
[bookmark: _Hlk64445881] “Starptautiskās pieredzes izpēte un integritātes paktu ieviešanas standarta izstrāde” 
(iepirkuma identifikācijas Nr. MK VK 2024/01/ESF+)

IEPIRKUMA KOMISIJAS ATBILDES UZ JAUTĀJUMIEM


Iepirkuma komisija saņēma jautājumus par atklāta konkursa “Starptautiskās pieredzes izpēte un integritātes paktu ieviešanas standarta izstrāde”  (iepirkuma identifikācijas Nr. MK VK 2024/01/ ESF+) nolikumu. 
 
	1. jautājums:
TS 9.punktā noteikts, ka "Ņemot vērā pētījuma rezultātus un standartā iekļauto informāciju, Pakalpojuma sniedzējs sagatavo un iesniedz mācību satura aprakstu  [VK1] integritātes paktu ieviesējiem – publiskā sektora iestādēm (potenciālie pasūtītāji Publisko iepirkumu likuma izpratnē, valsts vai pašvaldības budžeta finansētu projektu īstenotāji) un nevalstiskajam sektoram (sabiedrības interešu pārstāvība integritātes pakta īstenošanā) " un TS 11.punktā pie nodevumiem ir "Mācību satura apraksta izstrāde integritātes paktu ieviesējiem". Vai ar Mācību satura aprakstu šī iepirkuma ietvaros tiek saprasts Mācību programmas apraksts, kas ietver tematus, kas izriet no pētījuma rezultātiem un standartā iekļautās informācijas, kā arī definē mācību mērķus, zināšanas, prasmes un izmantojamās literatūras un avotu sarakstu?  
Atbilde:
Mācību satura aprakstam jāietver būtiskākie jautājumi/ tēmas, kas izrietēs no pētījuma rezultātiem un standartā iekļautās informācijas un būtu jāpārzina integritātes paktu ieviesējiem un nevalstiskajam sektoram, lai piedalītos integritātes pakta īstenošanā. Mācību satura aprakstā vēlams iekļaut mācību mērķus, metodes un izmantojamās literatūras un avotu sarakstus, kā arī mācību programmu izglītojošo pasākumu īstenošanai.  
Plānotā iepirkuma līguma ietvaros nav paredzēta ilgtermiņa mācību programmas īstenošana, tādēļ izstrādātais mācību satura apraksts būs pamats izglītojošu pasākumu plānošanai un īstenošanai arī pēc šī iepirkuma līguma izpildes.  

2.jautājums:
Vai TS 9.punktā minētie informatīvi izglītojošie pasākumi ir šajā pašā punktā minētās mācību programmas īstenošanas semināri? 

Atbilde:
Vēršam uzmanību, ka mācību satura apraksts tiek sagatavots integritātes paktu ieviesējiem – publiskā sektora iestādēm un nevalstiskajam sektoram, bet informatīvi izglītojošie pasākumi aptver plašāku mērķauditoriju – publisko sektoru, nevalstisko sektoru, uzņēmumus u.c. interesentus. 
1.jautājumā minētā mācību programma ir mācību satura apraksta sastāvdaļa un tā pilnībā vai daļēji būtu jāizmanto TS 9.punktā minēto informatīvi izglītojošo pasākumu plānošanā un īstenošanā, ņemot vērā attiecīgā pasākuma paredzamās mērķa auditorijas sastāvu un pasākuma laika ietvaru.  
TS 9. punktā kopumā plānoti seši informatīvi izglītojoši pasākumi: 
1)	viens pasākums tiešsaistē visām integritātes pakta īstenošanā iesaistītajām pusēm (publiskās pārvaldes iestādēm, NVO sektoram, uzņēmumiem (izpildītājiem) u.c. interesentiem) par integritātes pakta būtību un ieguvumiem sabiedrībai; 
2)	pieci klātienes informatīvi izglītojoši pasākumi publiskā sektora iestāžu darbiniekiem par integritātes paktu ieviešanu. 
 Izstrādātais mācību satura apraksts ir pamats klātienes informatīvi izglītojošu pasākumu plānošanai un īstenošanai publiskā sektora iestāžu darbiniekiem par integritātes paktu ieviešanu, vienlaikus ņemot vērā, ka viena pasākuma ietvaros var nebūt iespējams apgūt visas mācību satura aprakstā ietvertās tēmas. 

3.jautājums:
[bookmark: _Hlk147138824]TS 3.2.5.2. noteiktas prasības vadošajam pētniekam, kurš tiek iesaistīts darba uzdevumu izpildē un atbilst šādām prasībām: iepriekšējo 3 (trīs) gadu laikā ir piedalījies kā galvenais pētnieks vismaz 2 (divu) starptautisku pētījumu veikšanā.  
Vai par prasībām atbilstošu var uzskatīt līdzvērtīgu pētnieka pieredzi OECD vai Eiropas padomes eksperta lomā pēc būtības (piemēram, veicot atbildīgā eksperta pienākumus, analizējot X valsts pretkorupcijas programmas, vai izvērtējumu par Y valsts nacionālās godaprāta iestādes normatīvā ietvara, procedūru, organizācijas un efektivitāti, utt) vai tomēr ir izšķiroši svarīgi, ka ekspertam ir bijis identisks amata nosaukums, t.i., "galvenais pētnieks"? Vēlamies piebilst, ka dažādu starptautisku organizāciju pasūtītajos projektos pastāv dažāda, no Latvijas prakses atšķirīga ekspertu klasifikācija, kuru nav iespējams viennozīmīgi transponēt uz Latvijas situāciju (piem., angļu valodā - “key expert”, “senior expert”, “senior researcher”). 
Atbilde:
Saistībā ar TS 3.2.5.2. apakšpunktā noteikto prasību vadošajam pētniekam, t.i., iepriekšējo 3 (trīs) gadu laikā ir piedalījies kā galvenais pētnieks vismaz 2 (divu) starptautisku pētījumu veikšanā), norādām, ka par līdzvērtīgu var tikt uzskatīta arī eksperta, galvenā eksperta, vecākā eksperta u.tml. pieredze, ja iepirkuma nolikuma 5. pielikuma “Piedāvāta personāla pieredzes apraksts” kolonnā “Sniegtā pakalpojuma apraksts, kas apliecina atbilstību nolikuma 3.2.5. apakšpunkta un 5.1.3. apakšpunkta (ja attiecināms) prasībām” iepirkuma komisija gūs pārliecību, ka norādītais eksperts pēc būtības ir bijis galvenais pētnieks vismaz 2 (divu) starptautisku pētījumu veikšanā (pildījis vadošu pētnieka lomu izpētes izstrādē, tajā skaitā arī OECD vai Eiropas padomes eksperta lomā), nevis pēc konkrētā pakalpojuma sniegšanā iesaistītā personāla amata nosaukuma. 

4.jautājums:
TS 7. punktā “Pētījuma apjoms” norādīts “Pētījumā iekļauj vismaz šādu informāciju: 1) ieviešanas pieredze citās valstīs (vismaz divas Skandināvijas valstis, divas Austrumeiropas valstis, divas Eiropas valstis, kuras bija iestājušās Eiropas Savienībā līdz 2004. gadam). 
Pēc publiskās informācijas (https://tezaurs.lv/mwe:387740), Skandināvijas valstis ir: Zviedrija un Norvēģija Skandināvijas pussalā, Dānija, Islande. “Integritātes paktu” ir izstrādājusi starptautiskā prektorupcijas organizācija Transparency International, un pēc šīs organizācijas publicētās informācijas (https://www.transparency.org/en/projects/integrity-pact-global-standard/integrity-pacts-around-the-world, vai Eiropas Komisijas lapā https://ec.europa.eu/regional_policy/policy/how/improving-investment/integrity-pacts_en), nevienā no Skandināvijas valstīm, arī Somijā, nav īstenots integritātes pakts. 
Vai pasūtītājam ir informācija par Skandināvijas valstīm, kurās ir īstenots integritātes pakts? Ja nē, tad vēlamies norādīt, ka šī prasība objektīvi nav izpildāma, vai lūdzam sniegt Pasūtītāja skaidrojumu par šīs prasības piemērošanu.  
Atbilde:
TS 7.punktā norādīts, ka pirms standarta izstrādes ir nepieciešams izveidot stabilu zināšanu un pieredzes bāzi par integritātes paktu ieviešanu Latvijā un citās valstīs, kā arī ka pakalpojuma sniedzējs veic pētījumu par Latvijas un starptautisko pieredzi un sabiedrības uzraudzības mehānismiem, apkopojot labās prakses piemērus un pieredzes stāstus.   
Ņemot vērā Starptautiskās pretkorupcijas organizācijas (Transparency International) ikgadēji publicēto Korupcijas uztveres indeksu, redzams, ka tieši Skandināvijas valstīs ir zemākais korupcijas līmenis (https://www.transparency.org/en/cpi), tādēļ izpētē būtiski ņemt vērā šo valstu pieredzi un ieviestos mehānismus un risinājumus korupcijas mazināšanai, lai veidotu zināšanu un pieredzes bāzi.  
 
Pētījuma galvenais mērķis jebkurā gadījumā ir veikt tieši integritātes paktu ieviešanas pieredzes izpēti un salīdzināšanu dažādu valstu starpā, bet gadījumā, ja pētījuma ietvaros tiek konstatēts, ka konkrētā valsts nav īstenojusi integritātes paktu, tad izpētē iekļauj informāciju par alternatīviem rīkiem, ko tā ir ieviesusi korupcijas mazināšanai, pilsoniskās sabiedrības organizāciju iesaistei labas un caurskatāmas pārvaldības nodrošināšanā un sabiedrības uzticēšanās veicināšanai izpildvarai, vai arī informāciju par to, kādēļ integritātes paktu īstenošana konkrētajā valstī nav aktuāla vai arī argumentāciju par to kādēļ attiecīgā valsts ir izdarījusi izvēli neīstenot integritātes paktus. Arī šī būs būtiska informācija zināšanu bāzes izveidei un iegūtās informācijas analīzei, piemēram, TS 7.punktā minētajam jautājumam par citu metožu izmantošanu, ja mērķis ir sabiedrības uzticēšanās (11. punkts).

